Arnold Matiisen

Arnold Matiisen (sündis 4. juuli 1906 Tallinn – 18. september 1992 Edmonton, Kanada) oli eesti jalg-, jää-, korv-, pesa- ja võrkpallur.

Ta lõpetas Tallinna Reaalkooli 1925. aastal.

1920. aastatel mängis ta Eesti jalgpalli-, korvpalli-, pesapalli- ja jääpallikoondises, kuulus klubidesse Nõmme Kalju, NMKÜ, Tallinna Kalev, Tallinna VS Sport ja oli Ameerika Mängude Eesti Klubi (AMEK) asutaja. 

Ta tuli Eesti meistriks korvpallis ja võrkpallis 1927., jääpallis 1933. ning pesapallis 1932., 1933. ja 1935. aastal. Korvpallis sai ta 1925. ja jalgpallis 1929. aastal 3. koha. 

Hiljem oli ta pesapalli välisvõistlustel meeskonna esindaja, tegutses ka kohtunikuna.

Isiklikku
Tal oli kaksikvend Alfred, kes emigreerus 1929. aastal Kanadasse. Arnold järgnes 1937. aastal, asudes esmalt Mundare'i, seejärel 1940. aastal Eckville'i talu pidama, ja nende kolmas vend Voldemar 1948. aastal.

Viited

Eesti jalgpallikoondislased
Eesti korvpallurid
Eesti jääpallurid
Eesti võrkpallurid
Eesti pesapallurid
Tallinna Reaalkooli vilistlased
Sündinud 1906
Surnud 1992